open-index/open-wikipedia-markdown huggingface dataset:
زچگی کی رخصت

تصغیر|ایک ماں اور اس کی بیٹی
**زچگی کی رخصت**  وہ رخصت ہے جو زچگی سے کچھ پہلے سے شروع ہو کر کے گود لینے کی چھٹی بھی شامل ہے جو کسی بھی عورت استعمال کر سکتی ہے۔ زچگی کی چھٹی عام طور سرکاری اور کئی بڑے کاروباری اداروں میں ایک تسلیم شدہ معمول ہے اگرچہ اس کی مدت ملک اور مقامی قوانین کے لحاظ سے 8 ہفتوں سے 52 ہفتوں تک ہوتی ہے۔ عام طور پر اس کی ادائیگی کی چھٹی ہوتی ہے اور اگر اس میں توسیع کی ضرورت ہوتی ہے تو بلا معاوضہ چھٹی بھی دی جا سکتی ہے۔ والد کے لیے والدین کی چھٹی صرف چند ممالک میں دستیاب ہے۔ زیادہ تر ادا شدہ چھٹی صرف چند دن کی ہوتی ہے۔ اس کے علاوہ کچھ مقامات پر تعداد اولاد کے لحاظ سے بھی یہ اجرت اور بلا اجرت ہو سکتی ہے۔ مثلًا، ایک یا دو بچوں تک یہ مختلف میعادوں کے لیے با اجرت ہو سکتی ہے، بعد میں یہ بلا اجرت ہوا کرتی ہے۔

## اہمیت
زچگی کی رخصت ایک فطری ضرورت کی تکمیل ہے۔ حمل کے اخری ایام اور ولادت کے کچھ وقت کے بعد اکثر خواتین رجوع بہ کار نہیں ہو سکتی ہیں۔ یہ بھی دیکھا گیا ہے کہ زچگی کی چھٹی کے بعد کام پر واپس آنا کبھی کبھی مشکل ہو سکتا ہے۔ اگر کسی عورت کو نیند کی راتوں کے بعد کسی بچے کے ساتھ جلد دفتر جانا پڑا تو یہ عورت شاید بہت تھکی ہوئی ہو سکتی ہے۔ نفسیاتی طور پر عورتوں پچھتاوا بھی ہو سکتا ہے کیونکہ ان کو اپنے بچے کو تنہا چھوڑنا پڑتا ہے اور کوئی اور اس کی دیکھ بھال کررہا ہے۔ خوش قسمتی سے ، ایسے طریقے موجود ہیں جن کی وجہ سے روزمرہ کے کاموں میں واپس آنا آسان ہوجاتا ہے۔ ان میں خاندان میں کسی بزرگ یا کسی موجود جوان شخص کا ہونا بھی ہے اور بچوں کی دیکھ ریکھ کے کرش بھی ہیں۔ کچھ دفاتر میں کرش بھی ہیں۔ شدید اور نامساعد حالات میں اجرت کے نقصان یا نوکری کھو کر بھی عورتوں کو بچوں کی پرورش کرنا پڑ سکتا ہے۔ اس لیے کم از کم کچھ شروعاتی میعاد کی زچکی کی رخصت عملًا ناگزیر ہے۔

## مزید دیکھیے
* بچوں کی پرورش

## حوالہ جات

زمرہ:بچوں کی پرورش
زمرہ:خاندانی قانون
زمرہ:معاشرتی برنامجات
زمرہ:مزدوری
زمرہ:قانون کار
نسائیت کی پہلی لہر

**نسائیت کی پہلی لہر** ، سے مراد پوری مغربی دنیا میں انیسویں اور بیسویں صدی میں نسائیت متعلقہ سرگرمیوں اور خیالات کا دور تھا۔ اس تحریک کی بنیادی توجہ قانونی مسائل بنیادی طور پر خواتین کے حق رائے دہی پر تھی۔

مارچ 1968ء میں نیو یارک ٹائمز میگزین کے ایک مضمون میں "نسائیت کی پہلی لہر" کی اصطلاح صحافی مارٹھا لئیر کی استعمال کردہ اصطلاح سے خود بخود وجود میں آئی، صحافی مذکورہ نے اپنے مضمون "نسائیت کی دوسری لہر: یہ خواتین کیا چاہتی ہیں؟" کے عنوان سے پیش کی تھی۔ نسائیت کی پہلی لہر، کی خصوصیت درحقیقت غیر سرکاری عدم مساوات کے خلاف، خواتین کی سیاسی طاقت کے لیے لڑائی پر توجہ مرکوز تھی۔
اگرچہ لہر استعارہ اچھی طرح سے قائم ہے، بشمول تعلیمی ادب میں، خواتین کی آزادی کے بارے میں ایک تنگ نظریہ پیدا کرنے پر اس پر تنقید کی گئی ہے، جو سرگرمی کے سلسلے کو مٹاتا ہے اور مخصوص دکھائی دینے والی شخصیات پر توجہ مرکوز کرتا ہے۔

## نقطۂ آغاز

خواتین کے حقوق کو وسیع کرنے کی تحریکیں 20 ویں صدی سے بہت پہلے شروع ہوئی تھیں۔ اپنی کتاب دی سیکنڈ سیکس میں، سیمون دی بووار نے لکھا ہے کہ 15 ویں صدی میں کرسٹین ڈی پیزن "اپنی جنس کے دفاع میں قلم اٹھانے والی" پہلی خاتون تھیں۔ نسائیت کے حامی ہینرک کارنیلیس اگریپا اور موڈیستا ڈی پوزو دی فورزی نے سولہویں صدی میں کام کیا۔ میری لی جارس ڈی گورنے، این بریڈسٹریٹ اور فرانسوا پولین ڈی لا بیری کی **جنس کی مساوات** (Equality of sexes) 1673ء میں سامنے آئی۔

## خط زمانی
;1809ء
* ریاستہائے متحدہ، کنیکٹیکٹ: شادی شدہ خواتین کو وصیت کرنے کی اجازت ملی۔
;1810ء
* غیر شادی شدہ خواتین کے رسمی حقوق کو شاہی پارلیمان سے منظور کر لیا گیا۔
;1811ء
* آسٹریا، شادی شدہ خواتین کو الگ خرچ اور اپنے پیشوں کو منتخب کرنے کا حق دیا گیا۔
* سویڈن، شادی شدہ کاروباری خواتین کو اپنے شوہر کی اجازت کے بغیر اپنے معاملات کے بارے میں فیصلے کرنے کا حق دیا گیا۔
;1821ء
* ریاستہائے متحدہ، میئن، شادی شدہ عخواتین کی شوہر کی نااہلیت کے دوران میں اپنے نام پر جائداد کی ملکیت اور انتظام کرنے کی اجازت ملی۔
;1827ء
* برازیل، لڑکیوں کے لیے پہلے ایلمنٹری اسکول اور اسکول میں خواتین اساتذہ کا آغاز ہوا۔

## مزید دیکھیے

* نسائیت کا خط زمانی
* نسائیت کی تاریخ

## حوالہ جات
;حواشی

;کتابیات

* Dicker, Rory Cooke. (2008) *A History of U.S. Feminisms*۔ Berkeley: Seal Press. 
* Rupp, Leila J. (2011): Transnational Women's Movements, European History Online، Mainz: Institute of European History، retrieved: جون 22, 2011.
* Biography of Mary Wollstonecraft with links to works۔
* *Woodhull & Claflin's Weekly*
* Woodhull's attempt to run for President۔


زمرہ:نسائيت اور تاریخ
زمرہ:نسائی تحریکیں اور تصورات
زمرہ:تاریخ میں خواتین کے خط زمانی
زمرہ:ویکی ڈیٹا سے مختلف مختصر وضاحت
زمرہ:پاکستانی فعالیت پسند برائے حقوق نسواں
زمرہ:ریاستہائے متحدہ میں خواتین کے حقوق کی تاریخ
زمرہ:ریاستہائے متحدہ میں خواتین کی تاریخ
زمرہ:حقوق نسواں
زمرہ:مدنی حقوق اور آزادی
زمرہ:معاشرتی نظریات
زچہ کی صحت

**زچہ کی صحت**  سے مراد خواتین کی صحت جیسا کہ دور حمل، زچگی اور مابعد زچگی کے دور میں ہو۔ اس کے اضافی پہلوؤں میں خاندانی منصوبہ بندی، استقرار حمل سے پہلے کی کیفیت، پیدائش کے قبل جنین اور ماں کی صحت اور زچگی کے بعد ماں اور بچے کی صحت اور ان کی دیکھ ریکھ شامل ہے۔ کسی عورت کی صحیح دیکھ ریکھ اس کی اور نو مولود بچے، دونوں پر مثبت اثر انجام دیتی ہے۔ اس سے دوران میں زچگی ماں یا بچے یا دونوں کی موت جیسے ناخوشگوار امکانات کو روکا جا سکتا ہے۔ 

## اہمیت
اگر بچے کی پیدائش سے پہلے، دوران میں اور پیدائش کے بعد ماؤں کو خاطرخواہ طبی نگہداشت میسر آئے تو ان میں بیشتر اموات کی روک تھام ممکن ہو سکتی ہے۔ دورانِ حمل بلند فشار خون، بچے کی پیدائش کے دوران میں بڑی مقدار میں خون کا بہہ جانا اور بعد از پیدائش انفیکشن کا شمار چند ایسی بڑی پیچیدگیوں میں ہوتا ہے جو ماؤں کی جان کے لیے خطرہ ہوتی ہیں اور مناسب طبی نگہداشت اور نگرانی کے ذریعے ان کی روک تھام اور علاج ممکن ہے۔

## ابین الاقوامی کوششیں
پاکستان میں حکومت اور قومی اور بین الاقوامی سطح کے اداروں کی جانب سے ماؤں اور بچوں کی شرح اموات میں کمی اور ان کی صحت کی بہتری کے لیے حکومت کے ساتھ ساتھ قومی اور بین الاقوامی ادارے بھی اپنی کوششیں جاری رکھے ہوئے ہیں۔ ایسا ہی ایک ادارہ ہے جھیپائگو۔ یہ ادارہ اب ایک بین الاقوامی فلاحی ادارہ ہے، بالٹی مور میں قائم جانز ہاپکنز یونیورسٹی کے ایک چھوٹے سے پراجیکٹ سے شروع ہوا تھا۔ اس کا مقصد پاکستان اور دنیا بھر کے ملکوں میں خاندانی منصوبہ بندی کی تربیت کے لیے ماہرین بھیجنا تھا۔ اب اس کا دائرہ دنیا کے 45 ملکوں تک پھیل چکا ہے۔ یہ ادارہ ماں اور بچے کی صحت کی دیکھ، خاص طور پر زچگی کے دوران ماں اور نو زائیدہ بچوں کی ہلاکتوں میں کمی لانے کے لیے کام کرتا ہے۔ اس طرح کی کئی اور شراکتیں دیکھی گئی ہیں۔

## مزید دیکھیے
* حمل کی پیچیدگیاں
* بچوں کی ترقی
* میٹرنل ہیلتھ ٹاسک فورس
* عالمی صحت
* گلوبل اسٹریٹیجی فار ویمینز ہیلتھ اینڈ چائلڈ ہیلتھ
* صحت کی دیکھ ریکھ کا سربراہ کار
* زچگی شریک
* جنسی تعلیم
* تولیدی صحت
* ری پروڈکٹیو ہیلتھ سپلائز کوئیلیشن
* خواتین کی صحت

## حوالہ جات

زمرہ:جنسی صحت
زمرہ:علم الولادت
زمرہ:قبالت
زمرہ:نسوانی صحت
زمرہ:ویکی ڈیٹا سے مطابقت رکھنے والی مختصر تفصیل
زمرہ:پیدائش
کتوں کی نسلوں کی فہرست

یہ کتے کی نسلوں کی ایک فہرست ہے ، جس میں موجودہ نسلیں اور ناپید ہونے والی نسلیں شامل ہیں۔
## ا،آ
#_ایفنپنسر
#_افغانی کتا
#_ایڈی
#_ایریڈیل ٹیریر
#_اکباش
#_اکیتا
#_الانو ہسپانوی
#_الافاہاہ بلیو بلڈگ
#_الوپیکس
#_الپائن ڈاسبریک
#_امریکی بلڈوگ
#_امریکی بولی
#_امریکی فاکساؤنڈ
#_آسٹریلیائی شیفرڈ

## ب،پ،ت،ٹ،ث
#_بکروال کتا
#_برگاماسکو شیفرڈ
#_بورزئی
#_باکسر
#_برٹنی (کتا)
#_بلڈوگ
#_بولی کتا
#_تائیوان ڈاگ

## ج،چ،ح،خ
## د،ڈ،ذ،ر،ڑ،ز

## س،ش

## ص،ض
## ط،ظ
## ع،غ
## ف،ق،ک،گ
## ل،م،ن
## و،ہ،ء
## ی،ے
زمرہ:کتوں کی نسلیں
زمرہ:ویکی ڈیٹا سے مختلف مختصر وضاحت
زمرہ:کتوں کی اقسام
زمرہ:جانوروں کی فہرست
قاتل حسینہ

[تصغیر|ایستادہ|ادبی دنیا میں، جن میں سوانحی کتابیں اور ناول دونوں ہی شامل ہیں، [1930ء کے دہے میں خاص طور پر قاتل حسینہ کے تذکروں سے لب ریز تھی۔ یہ متذکرہ زمرے کی خواتین کہانیوں میں جرم اور مجرمانہ کرداروں کی آئینہ دار رہی ہیں۔ ان کا عام کردار سے ہٹ کر برتاؤ کہانی کو نئی جہت دیتا تھا۔ جرم کی انجام دہی اور کہانی کا انقلابی بدلاؤ ان خواتین کے سیاہ اعمال کا نتیجہ تھا۔]]

**قاتل حسینہ** ، جیسے انگریزی اصطلاحات کی رو سے مرد خور (maneater) اور منفی کردار (vamp) بھی کہا جاتا ہے، مجموعی نسوانی کردار کا نام ہے جو نامعلوم طور طریقوں سے آدمیوں کو رجھاتی ہے اور اکثر اپنے شاطرانہ انداز میں اپنے شکار مردوں کو جان لیوا جالوں میں پھنساتی ہے۔ قاتل حسینہ کئی ادبی اور فنی ذرائع میں دیکھی گئی ہے۔ اس کے پاس ایک خاص صلاحیت ہوتی ہے کہ وہ اپنے شکار پر حاوی ہو سکتی ہے، اسے مسحور اور پوری طرح سے اپنے قبضے میں لے سکتی ہے۔ مصنفہ ورجینیا ایلن کی رائے میں قاتل حسینہ ایک سب سے عام خاصا یہ ہے کہ وہ غیر ازدوجی تعلقات کا میلان رکھتی ہے اور مادریت کی نفی کرتی ہے۔ وہ مردوں کی تباہی کا باعث ہوتی ہے۔ 

## حقیقی دنیا میں
حقیقی دنیا میں ایسے کئی واقعات رو نما ہو چکے جن میں عورتیں قاتل حسیناؤں کے کردار میں ابھری ہیں۔ ذیل میں کچھ مثالیں درج ہیں:
* پاکستان کے ہری پور علاقے میں ایک انگلستان سے لوٹی قاتل حسینہ نے اگست 2020ء میں ایک چلتی ہوئی گاڑی سے گولی چلاتے ہوئے اپنے عاشق کا قتل کر دیا۔
* ایضًا اسی سال اکتوبر میں کوہاٹ میں ایک رقص و موسیقی کی محفل ایک رقاصہ کی وجہ سے کافی انتشار پیدا ہوا۔ اس قاتل حسینہ کی وجہ سے کئی جانیں بھی چلی گئیں۔

## مزید دیکھیے
* جرائم میں جنس کا فرق

## حوالہ جات

زمرہ:خواتین اور نفسیات
زمرہ:خواتین کی ثقافتی عکاسی
زمرہ:فرانسیسی الفاظ اور جملے
زمرہ:ویکی ڈیٹا سے مختلف مختصر وضاحت
زمرہ:لیلیت
زمرہ:میری انطونیا
زمرہ:شاعری
زمرہ:نوعیتی کردار
زمرہ:شہوانیت
جوشی مٹھ

**جوشی مٹھ**  بھارت کا ایک آباد مقام جو چمولی ضلع میں واقع ہے۔

## تفصیلات
جوشی مٹھ کی مجموعی آبادی 16,709 افراد پر مشتمل ہے۔

## مزید دیکھیے
* بھارت
* بھارت کے شہروں کی فہرست

## حوالہ جات

زمرہ:ضلع چمولی کے شہر اور قصبے
زمرہ:ویکی ڈیٹا سے مختلف مختصر وضاحت
زمرہ:اتراکھنڈ کے شہر
زمرہ:ہندوؤں کے مقامات زیارت
رینی، اتراکھنڈ

**رینی، اتراکھنڈ**  شمال مشرقی بھارت میں چمولی ضلع کا ایک گاؤں ہے۔ رینی، رشی گنگا اور دھولی گنگا ندیوں کے سنگم کے کنارے واقع ہے۔

## حوالہ جات

زمرہ:اتراکھنڈ میں آفات
زمرہ:ضلع چمولی کے شہر اور قصبے
زمرہ:ویکی ڈیٹا سے مختلف مختصر وضاحت
زمرہ:اتراکھنڈ کے گاؤں
زمرہ:اتراکھنڈ کے سیاحتی مقامات
جنس پر مبنی کردار

تصغیر|ڈوروتھی اولسن، جو سابق میں فضائیہ کی ہوا باز رہ چکی ہیں، کیپٹن جمی جمیسن سے محو گفتگو ہیں جو F-22 ریپٹر کی پہلی کارگرد اور جنگی مقابلوں کے لیے تیار ہوا باز ہیں۔ روایتی طور پر ہوا بازی ماضی میں مردوں کا پیشہ تھا۔
**جنس پر مبنی کردار**  سماجی تاریخ کا ایک روایتی حصہ ہے۔ اس کی وجہ سے ذات، نسل، مذہب اور جنس کی بنیاد پر سماجی اخراج متعینہ سماجی ڈھانچے کے اندر تناؤ، تشدد اور رکاوٹ پیدا کیا جاتا رہا ہے۔ یہ علیحدگی کی ایک شکل ہے جس میں کچھ سماجی جماعتوں کے وسائل تک رسائی مسدود کردی جاتی ہے۔ سماج میں ان کے ساتھ امتیاز برتا جاتا ہے اور انھیں محروم رکھا جاتا ہے۔ اس تقسیم کا ایک لازمی نتیجہ یہ رہا کہ خواتین کو گھر اور چار دیواری میں محدود سمجھا گیا۔ ان کے ذمے گھر اور اولاد کی دیکھ ریکھ رہی جب کہ عملی دنیا کے سارے کاموں پر مردوں کی حصے داری سمجھی گئی تھی۔ تاہم جدید دور میں عورتیں گھر سے نکل کر تقریبًا ہر شعبے میں مردوں کے شانہ بہ شانہ کھڑی ہو رہی ہیں۔ جدید دور میں عورتیں مختلف ملکوں میں سربراہان قوم اور سفیر ہیں۔ وہ ہواباز اور ہر کھیل میں کھلاڑی ہیں۔ اس کے علاوہ ڈاکٹر، انجنئر سے لے کر ہر شعبے میں وہ اپنی حصے داری جتا رہی ہیں، جو تاریخ کے سابقہ کئی دوروں میں ممکن نہ تھا۔

## جدید سوچ
جدید دور میں عوام کے ایک وسیع حلقے میں یہ سوچ رسوخ کر گئی ہے کہ اگر مرد کے لیے اس کی مردانگی باعث شرف ہے تو عورت کے لیے اس کی نسوانیت باعث عار نہیں ہے- اس لیے عورت کو احساسِ کمتری سے نجات ملے، اس میں بھی احساسِ برتری کا احساس ہو۔ اس کے اندر پوشیدہ صلاحیتوں کو اجاگر ہونا کا موقع دیا جائے۔ تاکہ وہ خود کو ایک کامیاب انسان بنا سکے اور بلا خوف سماج میں عزت کی زندگی سکون سے گزارے- اس میں حالات سے مقابلہ کر نے کی ہمت ہو تا کہ وہ ایک نیا اعتماد اور نئے چیلنج کے ساتھ غلط تصورات کے خلاف اپنی آواز بلند کرے-

## جدید دور کے مسائل
جدید دور میں کام کی جگہ پر مردوں کے شانہ بہ شانہ عورتوں کا کام کرنا کئی جگہ پر خوش گوار رہا ہے۔ تاہم اس میں کئی جگہوں پر نئے مسائل بھی ابھرے ہیں۔ ان میں جنسی ہراسانی اور عورتوں کے لیے بہ طور خاص عمر کا تعصب شامل ہے۔

## مزید دیکھیے
* خواتین کو بااختیار بنانا

## حوالہ جات

زمرہ:1950ء کی دہائی میں وضع کردہ الفاظ
زمرہ:نسائیتی اصطلاحات
زمرہ:ویکی ڈیٹا سے مختلف مختصر وضاحت
زمرہ:صنفی کردار
افضل الرسل

**افضل الرسل** قمر یزدانی کی تصنیف ہے۔ پسرور ضلع سیالکوٹ پاکستان کے مشہور و معروف نعت گو و نعت خوان قمر یزدانی کی تصنیف افضل الرسل ایک اہم کتاب ہے جس کا تاریخی نام ’’تذکرہ محبوبی1393ھ‘‘ہے
نعتیہ شاعری پر مشتمل ان کے دوسرے مجموعہ ہائے کلام بھی شائع ہو چکے ہیں جن کے متعدد ایڈیشنز بھی شائع ہو چکے ہیں۔ جن میں
* بادہ عرفاں
* جلوہ معراج
* ارمغان محبت
* خمخانہ محمد
* ساغر کوثر
* مہر درخشاں
* مرأۃ الحقائق
* حکایات سلف قابل ذکر ہیں۔ افضل الرسل، قمر یزدانی، انجمن حزب الرحمن بصیر پور۔

## حوالہ جات

زمرہ:نعتیہ شاعری
لمعات نظر

**لمعاتِ نظر** نظر لکھنوی کا مجموعہ نعت ہے۔ نظر لکھنوی پاکستان کے مشہور و معروف نعت گو و غزل گو شاعر ہیں ان کی نعتوں کا مجموعہ نعت لمعات نظر ہے۔
جس میں بہت سی شہرہ آفاق نعتیں شامل ہیں۔
لمعاتِ نظر میں 267 نعتیں، 11 نعتیہ قطعات، 4 مناقبِ خلفائے راشدین ، 9 مناقب اور 24 قطعات نذرِ حضرت امام حسین شامل ہیں۔
چند مشہور نعتیں اس مجموعہ میں شامل ہیں;
* جب تک مری زبانِ شگفتہ بیاں رہے
* لکھوں ثنا نبیؐ کی تو اک بے خودی رہے
* وہ حسنِ مکمل، پیکرِ الفت، خلقِ مجسم کیا 

## حوالہ جات

زمرہ:نعتیہ شاعری

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
صنفی مساوات

تصغیر|اپنے حقوق کے لیے فعال سیاہ فام خواتین زیر اجلاس مذاکرے میں دیکھی جا سکتی ہیں۔
**صنفی مساوات** یا **جنسی برابری**  کا تصور کا مقصد سیاست اور عوامی زندگی میں خواتین کے ساتھ امتیازی سلوک کا خاتمہ ہے۔ اس میں خواتین کا ووٹ ڈالنے، عوامی عہدہ سنبھالنے اور عوامی کام انجام دینے کے
حقوق کی ضمانت شامل ہے۔ خواتین کو بین االاقوامی سطح پر اپنے ممالک کی نمائندگی کرنے کے برابر حقوق کو یقینی بنانا بھی ایک اہم نکتہ ہے۔ ملک کی عوامی اور سیاسی زندگی سے متعلق تنظیموں اور انجمنوں میں عورتوں کو برابر کی شرکت کو یقینی بنائی جاتی ہے۔ ان تنظیمون کی مدد یا حوصلہ افزائی کی جاتی ہے اعلی سطح کے عہدوں پر خواتین کی شرکت بڑھانے کہ لیے کام کر رہی ہوتی ہیں۔ معاشرتی، ثقافتی، معاشی اور سیاسی نمائندگی سمیت زندگی کے ہر
شعبے میں خواتین کے لیے جہاں ضروری ہو یا تو ایک کوٹا نظام متعارف ہوتا ہے یا نمائندگی ہی اس درجے پر ہوتی ہے کہ نابرابری کا شائبہ نہیں رہتا ہے۔،

## جدید دور میں خواتین کا مردوں کے شانہ بہ شانہ ہونا
جدید دور میں ہر شعبے میں خواتین مردوں کے شانہ بشانہ دکھائی دے رہی ہیں۔ آج حالت یہ ہے کہ جہاز اڑانے سے لے کر آٹو ڈرائیونگ کرنے کا کام بھی وہ انجام دے رہی ہیں بھلے ہی کہیں وہ تناسب میں کم ہیں۔ تعلیمی، سیاسی، اقتصادی اور سماجی شعبے میں غرض ہر شعبہ حیات میں خواتین اپنی لازمی موجودگی کا احساس دلا رہی ہیں۔ سیاسی میدان میں اندرا گاندھی، بے نظیر بھٹو، شیخ حسینہ واجد، انجیلا مارکیل اور کئی خواتین ملکوں کی کی سراہی بھی کر رہی ہیں۔ کئی بینکر، پالیسی ساز یہاں تک کہ فوجی نمائندگی بھی عورتوں کو حاصل ہے۔

## مزید دیکھیے
* جنسی نابرابری

## حوالہ جات

زمرہ:آزاد مواد از یونیسکو
زمرہ:انسانی حقوق
زمرہ:انسانیات
زمرہ:جنس اور معاشرہ
زمرہ:صنفی کردار
زمرہ:صنفی مساوات
زمرہ:معاشرتی نامساوات
زمرہ:نسائی نظریات

زمرہ:صنفی مطالعات
زمرہ:اخلاقیات
زمرہ:عمرانی اصطلاحات
زمرہ:سیاسی نظریات
زمرہ:عمرانیات
زمرہ:تحریک نسائیت
زمرہ:حقوق نسواں
زمرہ:جنسی تعصب
زمرہ:قدر (اخلاقیات)
صنفی عدم مساوات

**صنفی عدم مساوات**  کا تصور اس احساس سے ابھرتا ہے کہ خواتین بھی مردوں کی طرح انسان ہوتی ہیں اور ان کا ہمیشہ اسی طرح احترام کیا جانا چاہیے جیسے مردوں کا کیا جاتا ہے۔ سماج میں جنسی نابرابری کو ختم کرنے کے لیے سال میں ایک دن یوم خواتین کی شکل میں تحریک چلائی جاتی ہے مگر اس کے پس پردہ خقوق نسواں کے کیے کوشاں فعالیت پسندوں کی یہ ہے کہ
برابری کی جو خلاء ہے وہ ختم ہو اور عورتوں کو خاندان میں، رشتوں میں، سماج اور سیاست میں اور نیز کام کی جگہ پر برابری ملے۔ ایک ثانوی درجے میں یہ کوششیں ایل جی بی ٹی اقلیتوں کے لیے بھی کی جاتی ہے۔

## معاملے کی سنگینی
بین الاقوامی اقتصادی فورم کی جانب سے صنفی عدم مساوات سے متعلق ایک 2019ء کی رپورٹ میں کہا گیا ہے کہ سیاست، صحت، تعلیم اور کام کے مقامات پر عدم مساوات جیسے شعبوں میں صنفی برابری کے ہدف تک پہنچنے میں ابھی کئی صدیاں درکار ہیں۔ عالمی اقتصادی فورم کے مطابق ان اہم سماجی شعبوں میں صنفی فرق کا خاتمہ سن 2276ء تک ممکن ہو پائے گا، یعنی ابھی اس غیر مساوی رویے کے خاتمے میں دو سو ستاون برس درکار ہیں۔

انسانی سماج کبھی یکسانی کا شکار نہیں ہو سکتا۔ اس میں تضاد اور امتیاز ہمیشہ موجود رہے گا۔ بلکہ سچ پوچھیں تو یہی تضاد ہی انسانی معاشرے کا حقیقی حسن ہے۔ رنگا رنگی اور متنوع مزاجی زندگی کی علامات ہیں۔ لیکن ہر معاشرے میں کچھ تضادات فطری ہوتے ہیں اور کچھ غیر فطری۔ مثال کے طور پر مرد اور عورت میں پایا جانے والا تنوع فطری ہے۔ مگر گھریلو تشدد، مساوی تعلیم کے مواقع کا نہ ہونا، پیشے چننے کی چھوٹ نہ ہوتا یا پھر کام کی جگہ جنسی ہراسانی، جنسی امتیاز اور شادی اور تعلقات میں رکاوٹیں، یہ غیر فطری تضاد ہے، جسے روکنے کی عالمی سظح پر کوششیں کی جاتی رہی ہیں۔

## مزید دیکھیے
* جنسی امتیاز

## حوالہ جات

زمرہ:جنسی تعصب
زمرہ:صنفی مساوات
زمرہ:معاشرتی نامساوات
زمرہ:ویکی ڈیٹا سے مطابقت رکھنے والی مختصر تفصیل
فرخ سہیل گوئندی

**فرخ سہیل گوئندی** پاکستانی دانش ور، تجزیہ کار ہیں اور ایک پولٹیکل اور سوشل ایکٹویسٹ کی حیثیت سے جانے جاتے ہیں۔

## ابتدائی زندگی
فرخ سہیل گوئندی 23اگست 1960ء کو سرگودھا میں پیدا ہوئے۔ پنجاب یونیورسٹی سے ایم اے پولیٹکل سائنس کیا اور پھر 2002ءمیں امریکا سے پیس بلڈنگ پروگرام کے تحت تنازعات کی یکسوئی میں ڈگری حاصل کی۔ 

## فرخ سہیل گوئندی بحیثیت مصنف
بحیثیت لکھاری وہ ترقی پسند نظریات رکھتے ہیں۔ وہ پاکستان کے قومی اخبار روزنامہ نئی بات اور روزنامہ جنگ میں ہفتہ وار کالم لکھتے رہے ہیں۔ ان کے موضوعات، عالمی سیاست، مشرقِ وسطیٰ، قومی سیاست اور ترکی ہیں۔ ترکیہ کے شاعر، دانشور اور سابق وزیر اعظم جناب بلند ایجوت کا کہنا ہے کہ ’’فرخ سہیل گوئندی، ترکی کی تاریخ، تہذیب، سیاست اور سماج پر کسی ترک دانشور سے کم گرفت نہیں رکھتے۔‘‘ 
فرخ سہیل گوئندی مختلف موضوعات پر اب تک دس سے زائد کتابیں بھی تحریر کرچکے ہیں۔ 

# میرا لہو، ذو الفقار علی بھٹو، سیاست و شہادت، 1986،
# پنجاب کا مسئلہ، 1988
# چوتھا مارشل لا 1989
# "Garrison Democracy (English)، 1990
# "Dynamics of Democracy in Developing countries (English)، 1998
# وارث میر، حریتِ فکر کا مجاہد
# بھٹو کا قتل کیسے ہوا، 2011
# سرمائے کے آقا، عالمی بینکاروں کی دہشت گردی، 2011
# ترکی ہی ترکی، 2014
# بکھرتا سماج، 2016
# لوگ در لوگ، 2019
# میں ہوں جہاں گرد، 2021 
# The Thirty Two, 2024  

## پاکستان ترکیہ تعلقات میں فرخ سہیل گوئندی کا کردار
وہ پاکستان-ترکیہ تعلقات کے فروغ کے لیے پچھلی چار دہائیوں سے قلم و عمل سے کوشاں ہیں۔ وہ ترک تاریخ، تہذیب، سماج اور نظام کو جاننے اور تحقیق کی خاطر پچاس سے زائد مرتبہ ترکی کا سفر کرچکے ہیں۔ پاکستان ترکی تعلقات میں اُن کی علمی و تحقیقی نظر کو پاکستان کے سفارتی حلقوں میں قدر کی نگاہ سے دیکھا جاتا ہے۔ انھوں نے دونوں ممالک کے مابین موجود گہرے تاریخی رشتوں کو مزید گہرا کرنے کی خاطر ترک ادب کا پاکستان کی قومی زبان اردو میں ترجمہ کروایا۔ 
ترکی پر اُن کی رائے کو پاکستان کے عوامی، سیاسی حلقوں اور پالیسی ساز اداروں میں اہم مانا جاتا ہے۔ 

## فرخ سہیل گوئندی بحیثیت اشاعت کار
تحریر و تحقیق کے علاوہ انھوں نے اشاعت کاری کے حوالے سے پاکستان میں کام کیا ہے اور اپنے پبلشنگ ادارے جمہوری پبلیکیشنز کے زیراہتمام پاکستان اور دنیا کے نامور مصنفین، قائدین اور محققین کی کتب شائع کی ہیں۔ وہ اپنے اس ادارے کے تحت اب تک متعدد کتابوں کے اردو تراجم بھی شائع کر چکے ہیں۔ ان میں نائوم چومسکی، ہاورڈ زن، مہاتیر محمد، اورحان کمال، اورحان پاموک، احمت حمدی طانپنار، ایلف شفق سمیت کئی مصنفین اور ادیبوں کی تصنیفات کے اردو تراجم شامل ہیں۔

## الیکٹرانک میڈیا
فرخ سہیل گوئندی 6 سال تک (2007ء-2013ء) پاکستان ٹیلی ویژن میں ’’تناظر‘‘ کے نام سے ایک پروگرام کے میزبان رہے جس میں وہ پاکستان کے رہنماؤں، دانشوروں اور محققین کے انٹرویوز کرتے رہے۔  وہ NeoTv سے ’’دستک‘‘ کے نام سے نشر ہونے والے کرنٹ افیئرز کے پروگرام کے میزبان بھی رہے۔

## حوالہ جات

زمرہ:1960ء کی پیدائشیں
زمرہ:بقید حیات شخصیات
زمرہ:پاکستانی صحافی
زمرہ:پاکستانی مسلم شخصیات
زمرہ:پاکستانی مصنفین
زمرہ:فضلا جامعہ پنجاب
زمرہ:لاہوری شخصیات
زمرہ:لاہور کے مصنفین
غربت کا نسوانیانا

**غربت کا نسوانیانے**  سے مراد یہ رجحان ہے کہ مرد و خواتین کے رہن سہن کے معیارات میں نابرابری لانے کا رجحان جس کی وجہ سے ان دونوں جنسوں کے بیچ غربت کی خلیج بیسویں صدی کے اواخر میں بڑھتی ہوئی دکھائی دینے لگی تھی۔ یہ مسلئلہ آمدنی کے نہ ہونے کی وجہ سے نہیں ہے بلکہ جنسی امتیاز کی وجہ سے ہے جو سماج اور حکومتوں کی طرف سے دیکھا گیا۔

## وجوہ
اس مسئلے کی مختلف وجوہ ہیں۔ جن میں حسب ذیل شامل ہیں:
* تنہا والدہ کے گھر 
* ملازمتوں میں مردوں کی ترجیح۔ نیز آمدنی میں مردوں کا زیادہ کمانا اور عورتوں کا پیچھے ہونا۔ 
* جنسی تشدد، جس سے عورتیں گھر اور باہر متاثر ہوتی ہیں۔
* صحت سے جڑے مسائل، جن میں کئی خواتین متاثر پائی گئی ہیں۔

## مزید دیکھیے
* جنسی امتیاز

## حوالہ جات

زمرہ:غربت
زمرہ:نسائیتی اصطلاحات
زمرہ:ویکی ڈیٹا سے مختلف مختصر وضاحت
خود کشی میں صنفی فرق

**خود کشی میں صنفی فرق**  سے مراد خودکشی کی شرحوں میں عالمی سطح پر دکھائی دینے والا فرق ہے۔ یہ دیکھا گیا ہے کہ اس معاملے عورتوں اور آدمیوں کے رویوں میں نمایاں فرق ہے۔ ایک طرف عورتیں خود کشانہ خیالات سے زیادہ متاثر ہوتی ہیں، وہیں آدمی زیادہ تر ان خیالات کو انجام تک پہنچاتی ہیں۔

## خواتین کی خود کشی کے وجوہ
ترقی پزیر ممالک میں خواتین میں خودکشی کی ایک بڑی وجہ یہ ہے کہ شادی کا فیصلہ کرتے ہوئے لڑکے اور لڑکی کی ذہنی اور تعلیمی مطابقت کا خیال نہیں رکھا جاتا۔ والدین اندھا دھند رشتے طے کر دیتے ہیں، کیونکہ انھیں اچھا رشتہ ہاتھ سے نکلنے کا خوف ہوتا ہے۔ لیکن، بعد کے حالات میں جب لڑکی اور لڑکے کو پتہ چلتا ہے کہ ان کی اپنے ساتھی کے ساتھ ذہنی مطابقت نہیں ہے تو وہ مایوس ہو کر انتہائی قدم اٹھا لیتے ہیں۔ میاں بیوی کے سماجی پس منظر، تعلیم، عمر اور سوچ میں فرق نہ صرف عورتوں بلکہ مردوں کو بھی خودکشی پر مائل کردینے والے عوامل ہیں۔واتین میں خود کشی کی شرح میں پریشان کُن اضافہ: ماہرین اس کے علاوہ جہیز کے لیے ہراسانی اور گھریلو تشدد بھی دیگر محرک عوامل میں شامل ہیں۔ جب کہ معاشی تنگی اور دیگر سماجی مسائل بعد کے عوامل ہوتے ہیں۔ آبرو ریزی اور جنسی ہراسانی سے بھی خود کشی کے کچھ واقعات ہوئے ہیں۔

## مردوں میں خود کشی
ہر 40 سیکنڈ میں دنیا میں کہیں نہ کہیں ذہنی تناؤ کی وجہ سے ایک مرد خودکشی کرتا ہے۔ اس کی ایک وجہ یہ بھی ہے کہ مرد اپنے مسائل کے بارے میں کم بات کرتے ہیں یا کم ہی مدد کی تلاش میں ہوتے ہیں۔ یہ تناؤ کا سبب تعلیمی، معاشی اور سماجی ہو سکتا ہے۔ کئی بار اسبات کا تعین بھی مشکل ہوتا ہے۔

## مزید دیکھیے
* جنسی امتیاز

## حوالہ جات

زمرہ:جنس اور معاشرہ
زمرہ:خودکشیاں
زمرہ:شرح خودکشی
زمرہ:خودکشی کرنے والی خواتین
بین خانہ مول تول

**بین خانہ مول تول**  سے مراد وہ مول تول یا معاملات کا نپٹانا جو کسی گھر کے افراد کے بیچ انجام پائے۔ اس میں یہ فیصلے بھی شامل ہیں کہ ہر ماہ کتنا خرچ کیا جائے، کتنا جمع کیا جائے، کہاں جمع کیا جائے (گھر میں یا بینک میں)، پڑھائی کی جائے یا کام کیا جائے۔ یہ فیصلے اگر چیکہ نجی ہو سکتے ہیں، تاہم یہ دور رس ہوتے ہیں کسی شخص کی بیرون خانہ زندگی پر بھی اثر انداز ہو سکتے ہیں۔ ایک شخص کی کنجوسی کی زندگی ہو سکتی ہے، اسی طرح وہ اپنی جمع پونجی آرام و آسائش کے سامان کے ساتھ وہ دنیا کے رو بہ رو دکھا سکتا ہے۔ کسی کی تعلیمی سطح بھی اکثر اسی طرح طے ہوتی ہے۔ شادی بیاہ اور دیگر معاملات بھی یوں ہی طے ہوتے ہیں۔ بین خانہ مول تول میں کوئی فرد بہت ہی بااثر اور فیصلہ ساز ہو سکتا ہے جب کہ دوسرا شخص حاشیہ بردار اور فیصلوں پر عمل پیرا ہو سکتا ہے۔ اس معاملے میں مرد اور خواتین کا موقف بھی طے کیا جا سکتا ہے۔ کئی بار مرد حضرات خواتین کے فیصلے لیتے ہیں۔ کئی بار خواتین مرد کے فیصلوں پر عمل کرتی ہیں۔ یہ جگہ کئی بار راست پیسوں کی ادا بدلی کی بھی ہوتی ہے اور اس کے راست نتیجے بھی دکھاتی ہے۔

## خواتین کی حصے داری
معروف فرانسیسی جنرل اور حکمران نپو لین بونا پارٹ نے کہا تھا، ’’ تم مجھے اچھی مائیں دو، میں تمھیں بہترین نسلیں دوں گا‘‘۔ یہ مقولہ محض ترقی یافتہ مغربی معاشروں پر صادق نہیں آتا بلکہ یہ ایک عالمگیر حقیقت ہے۔ یہی وجہ ہے کہ جن معاشروں میں خواتین کی صحت اور ان کے معیار زندگی پر توجہ دی جاتی ہے، وہاں نئی نسل پھلتی پھولتی اور ترقی کی راہ پر گامزن دکھائی دیتی ہے۔

اکثر ترقی پزیر ممالک میں خواتین ساری زندگی دن رات محنت کرتی رہتی ہیں لیکن نہ معاشرہ ان کے کام کو سراہتا ہے اور نہ انھیں اس کا کوئی معاوضہ دیا جاتا ہے۔ یوں دنیا کی ایک بہت بڑی آبادی کو اُس کی صنف کی وجہ سے دبا کے رکھا جاتا ہے۔ پھر چاہے مائیں ہوں، بیویاں یا بیٹیاں، دنیا میں لاکھوں عورتیں اپنے بنیادی مالی اخراجات کے لیے بھی مرد کی محتاج رہتی ہیں اور یہ ماہرین کے مطابق غلط ہے۔ اس کی وجہ سے ماہرین عمرانیات یہ صلاح دیتے ہیں خواتین کو بھی گھریلو فیصلوں کا مساوی حصہ بنانا سماج کی متوازن ترقی کے لیے ضروری ہے۔جس طرح کہ گھروں میں زیر پرورش بچوں کی رائے کو بھی خاص توجہ کئی بار دی جاتی ہے، خاص طور سے جب وہ بڑھ رہے ہوتے ہیں اور ان میں چعور پیدا ہوتا ہے۔

## مزید دیکھیے
* خواتین کو بااختیار بنانا

## حوالہ جات

زمرہ:خاندانی معاشیات
زمرہ:انسانی حقوق
زمرہ:نظریہ بازی
نسوانیانا (حیاتیات)

حیاتیات اور طب میں **نسوانیانا **  جاندار عناصر میں ایسی خصوصیات کو بہ روئے کار لانا ہے جو مختلف انواع حیات میں مادہ یا نسونی حیثیٹ کی حامل تسلیم کی جا چکی ہیں۔ نسوانیانا ماحولیاتی عوامل کے سبب بھی ممکن ہے اور یہ کئی جانوروں کی اقسام میں پایا جا چکا ہے۔ یہ ہارمون سے تبدیلی علاج (نر سے مادہ) کے معاملے میں یہ بالارادہ مصنوعی انداز میں متعارف کیا جا سکتا ہے۔

## جانداروں میں نسوانیانے کا عمل
جانداروں میں نسوانیانے کا عمل حسب ذیل وجوہ سے کیا جاتا ہے:
* ظاہرًا مادہ ہیئت کے باوجود نروں جیسی صفات یا جسم کی کار گردگی یا اسی طرح کے عدم توازن کو دور کیا جا سکتا ہے یا گھٹا دیا جا سکتا ہے۔
* جانداروں نفسیاتی اور جذباتی تناؤ کم کیا جا سکتا ہے۔
* نفسیاتی اور سماجی کار کردگی کو بہتر بنایا جا سکتا ہے۔
* جنسی اطمینان بہتر کیا جا سکتا ہے۔
* زندگی کی کیفیت بہتر کی جا سکتی ہے۔

## نسوانیانا بہ ذریعہ آپریشن
کچھ لوگ ايسے ہوتے ہيں جن کا ظاہر مردانہ ہے ليکن نفسياتى طور پر ان ميں زنانہ خصوصيات اور کامل طور پر زنانہ خواہشات پائى جاتى ہيں اگروہ اپنى جنس تبديل نہ کرائيں تو وہ ایک آزردہ زندگی گزارنے پر مجبور ہو سکتے ہیں۔ ایسے آپریشن اور جنسی تبدیلی کو ایران کے مذہبی زہنماؤں اور کئی عالمی اور دانشور طبقوں نے مباح اور مستحسن کا درجہ دیا ہے۔ ان کے بہ قول اگر واقعى جنس کے انکشاف اور اظہار کے لیے ایسا کیا جائے تو یہ درست ہے۔

## مزید دیکھیے
* حیاتیات

## حوالہ جات

زمرہ:دروں افرازیات
زمرہ:ویکی ڈیٹا سے مختلف مختصر وضاحت
زمرہ:طبی اصطلاحات
نسوانیانا (عمرانیات)

تصغیر|ایک یونیفارم پہنی خاتون
عمرانیات میں **نسوانیانا **  جنس پر مبنی کردار میں ایک تبدیلی، کسی سماجی گروہ یا تنظیم میں نمایاں فرق ہے جس کی وجہ سے توجہ نسوانی ہونے پر جائے۔ اس ایک مطلب یہ بھی ممکن ہے کہ خواتین کو کسی گروہ یا پیشے میں شامل کیا جائے جس میں پہلے مردوں کا غلبہ تھا۔ 

## غربت کا نسوانیانا

**غربت کا نسوانیانے** سے مراد یہ رجحان ہے کہ مرد و خواتین کے رہن سہن کے معیارات میں نابرابری لانے کا رجحان جس کی وجہ سے ان دونوں جنسوں کے بیچ غربت کی خلیج بیسویں صدی کے اواخر میں بڑھتی ہوئی دکھائی دینے لگی تھی۔ یہ مسلئلہ آمدنی کے نہ ہونے کی وجہ سے نہیں ہے بلکہ جنسی امتیاز کی وجہ سے ہے جو سماج اور حکومتوں کی طرف سے دیکھا گیا۔

## کام کرنے والوں کا نسوانیانا
کام کرنے والے ملازمین کا نسوانیانا جدید دور کی وابستگی کی وجہ سے ناگزیر ہے کیوں کہ خواتین عمومًا مزدوروں کی آدھی تعداد بنی ہوئی ہیں اور انھیں ایک منفعت بخش اثاثہ سمجھا جا رہا ہے۔ دوسری جنگ عظیم کے بعد یہ کوششیں تیز ہو چکی ہیں کہ مردوں اور عورتوں کی ملازمتوں، تنخواہوں، کام کے اوقات، خدمات کی سہولتوں اور دوسری چیزوں میں برابری بنی رہے۔

## مزید دیکھیے
* خواتین کو بااختیار بنانا

## حوالہ جات

زمرہ:ثقافتی رجحانات
زمرہ:عمرانی اصطلاحات
زمرہ:ویکی ڈیٹا سے مختلف مختصر وضاحت
زمرہ:صنفی کردار
نسائی تاریخ

**[[نسائیت|نسائی]] تاریخ** سے مراد عورت کے نقطہ نظر سے تاریخ کو ازسرنو پڑھنا ہے۔ یہ تاریخ نسائیت کی طرح نہیں ہے، جو نسائیت کی تحریک کی اصل اور ارتقا کا خاکہ پیش کرتی ہے۔ یہ خواتین کی تاریخ سے بھی مختلف ہے، جو تاریخی واقعات میں خواتین کے کردار پر مرکوز ہے۔ نسائی تاریخ کا ہدف خواتین ادیبوں، فنکاروں، فلاسفروں، وغیرہ کی دوبارہ دریافت کے ذریعے تاریخ کا نسائی نقطہ نظر تلاش کرنا اور اس کو سامنے لانا ہے، تاکہ ماضی میں خواتین کے کردار اور انتخاب کی اہمیت کی بازیافت اور اس کو اجاگر کیا جاسکے۔ نسائی تاریخ، ایک تنقیدی نسائی نظر ڈالتے ہوئے، تاریخی تجزیے کے تمام پہلوؤں میں صنف کو شامل کرنے کے لیے تاریخ کی نوعیت کو تبدیل کرنے کی کوشش کرتی ہے۔ جِل میتھیوز بیان کرتا ہے، *اس تبدیلی کا مقصد سیاسی ہے: تاریخی نظم و ضبط کے ان طریقوں کو چیلنج کرنا جس نے خواتین کو زدوکوب کیا اور مظلوم بنایا اور ایسا طرز عمل تشکیل دینا جس سے خواتین کو خود مختاری اور خود تعریف طے کرنے کی اجازت دینا شامل ہے*۔

نسائی تاریخ دو خاص مسائل جن کو حل کرنے کی کوشش کرتی ہے، وہ ہیں؛ خواتین کو تاریخی اور فلسفیانہ روایت سے باہر رکھتے ہوئے ان میں نسائی یا خواتین کی منفی خصوصیات کا موجود ہونا؛ البتہ، حقوق نسواں کی تاریخ کا تعلق صرف صنف کے معاملات سے ہی نہیں، بلکہ تاریخ کو ایک اور جامع اور متوازن انداز میں سمجھنے سے ہے۔

**اوجھل ہونے جانے والی عورت** نسائی تعلیمی تحقیق کی توجہ کا مرکز رہی ہے۔ خواتین کی تاریخ اور ادب پر کی جانے والی تحقیق سے نظر انداز شدہ ثقافت کا ایک بہت بڑا ورثہ ملتا ہے۔

## تاریخ نگاری
نسائی تاریخ نگاری، نسائی تاریخ کا ایک اور قابل ذکر پہلو ہے۔ ایک اہم نسائی ماہر تاریخ نگاری مصنف اور محقق جوڈتھ ایم بینیٹ ہیں۔ ان کی کتاب میں، تاریخ کے معاملات: پدر شاہی اور نسائیت کا چیلنج (History Matters: Patriarchy and the Challenge of Feminism)، بینیٹ تحقیق کی اہمیت پر لکھتے ہیں، بینیٹ ایک "پدرشاہی (قوت) سے توازن (اثر کی یکسانی)" (patriarchal equilibrium) کے مطالعہ کی اہمیت پر لکھتے ہیں۔ شیرل گلن نسائی تاریخ نگاری کی اہمیت پر بھی لکھتی ہیں، فصاحت و بلاغت کی تاریخ میں خواتین (یا روایتی طور پر کوئی بھی گروہ جو کو بنیادی حقوق سے دور رکھا گيا) کو تحریر کرنا، تب، اخلاقی اور فکری طور پر ذمہ دار کا اظہار ہو سکتا ہے جو خاموشی توڑنے کے لیے ان اوجھل یاداشتوں کو متاثر کرتا ہے، غیر موجد کو چیلنج کرتا ہے اور عوامی زندگی میں خواتین کے تعاون پر زور دیتا ہے۔ نسائی تاریخ کا یہ پہلو ان تاریخی تحریروں کا معائنہ کرتا ہے جنھیں عام طور پر **معیاری** سمجھا جاتا ہے اور انھیں ایک نسائی حقوق کی نظر کے تحت نئی شکل دیتا ہے۔

## مزید دیکھیے
* تاریخ نسائیت
* خواتین کی تاریخ

## حوالہ جات

## بیرونی روابط
* Click! The Ongoing Feminist Revolution
* Independent Voices: an open access collection of alternative press newspapers
* Women's History & Feminist Theory Links
* home page for ''Lilith''، a feminist history journal
* feminist history bibliography
* The Women’s History Project and The Women’s History Project Page increasing public awareness to significant female figures from various countries and cultures, their actions and contributions to humanity.

زمرہ:نسائيت اور تاریخ
زمرہ:تاریخ خواتین
زمرہ:تاریخ نگاری
زمرہ:ویکی ڈیٹا سے مختلف مختصر وضاحت
کام کی جگہ کا نسوانیانا

**کام کی جگہ کا نسوانیانا**  سے مراد وہ نسوانیانا یا جنس پر مبنی کردار اور جنسیت پر مبنی کردار میں فرق اور یہ کوشش کہ خواتین کسی ایسے گروہ یا زمرے کا حصہ بنیں جو کسی دور میں مردوں کا گڑھ رہا تھا، جیسا کہ کام کی جگہ۔ یہ تصور سماجی نظریات کا حصہ ہے اور یہ بتلانے کی کوشش کرتا ہے کہ جنس پر مبنی کس قدر بے قاعدگیاں رائج ہیں۔ ایسے میں برابری کے سلوگ اور مساوی اجرت کا مسئلہ پیدا ہوتا ہے۔ حالیہ عرصے میں کئی ممالک جیسے کہ سعودی عرب کی وزارت برائے انسانی وسائل اور سماجی ترقی نے خبردار کیا ہے کہ ان کے ملک کے نجی اداروں کے ملازمین کی تنخواہوں میں جنس کی بنیاد پر کوئی تفریق کی اجازت نہیں ہے۔ جب کہ ماضی میں شاید خواتین کے قلیل التعداد ہونے اور فعالیت کی کمی کے سبب یہ مسائل پر کوئی لب کشائی نہیں تھی۔

## نئے ابھرتے یکسانی کے تصورات
یکساں ملازمت کے لیے یکساں اجرت مزدوروں کے حقوق کا ایک تصور ابھرا ہے کہ ان افراد کو ایک جیسی اجرت ملنا چاہیے جو ایک جیسے کاموں کو انجام دیتے ہیں۔ یہ سب سے زیادہ جنسی امتیازات کے ضمن میں مستعمل ہے، بالخصوص جنس پر مبنی اجرت کی خلاء کے معاملے میں۔ یکساں اجرت یا مساوی اجرت سبھی ادائیگیوں اور فوائد پر مشتمل ہے، جس میں بنیادی اجرت، غیر تنخواہی ادائیگی، بونس اور بھتے شامل ہیں۔ کچھ ملکوں میں یہ کام دیگر ملکوں کے مقابلے کافی پہلے نافذ العمل ہو چکا ہے۔ جب سے ریاستہائے متحدہ امریکا میں جان ایف کینیڈی نے 1963ء کے یکساں اجرت قانون پر دستخط کیے ہیں، تب سے یہ ریاستہائے متحدہ میں غیر قانونی ہے کہ ایک عہدے پر بر سر خدمت مرد اور عورت کو دو غیر مساوی اور جدا گانہ اجرتیں دی جائیں۔ جدید دور میں دیگر ممالک بھی اس اصول کو اپنا رہی ہیں۔

## مزید دیکھیے
* نسوانیانا (عمرانیات)

## حوالہ جات

زمرہ:تنظیمی ثقافت
زمرہ:کام کی جگہ
یادوں کی برات (کتاب)

یادوں   کی برات  جوش ملیح آبادی کی لکھی ہوئی  ایک  صغیم مگر دلچسپ خود نوشت سوانخ عمری ہے۔یہ کتاب  اُردو  میں  تقریبا تمام  سوانح  عمریوں  پر سبقت رکھتی ہے۔کتاب کی دلچسپی اس لحاظ سے  زیادہ ہے۔  کیونکہ جوش نے اپنی خوبیوں  کے ساتھ  ساتھ اپنی کمزوریوں  ،کوتاہیوں ،  گمراہیوں  ،  آوارگیوں  ، سرکشیوں  ،  معاشقوں  اور گناہوں  پر سیر بحث حاصل کی ہے۔یادوں  کی برات  کتاب  میں  مصنف   بار بار خوابوں  کی  دنیا  کی سیر کرتے ہوئے نظر آتے ہیں۔کتاب کا مطالعہ کرکے ہمین اس بات کا  علم ہوتا  ہے کی اکثر موقعوں  پر جب منصف  دلدل میں  پھنس جاتے ہیں  تو وہ خوابوں  کا سہارا لے کر مسائل کا حل ڈھونڈ لیتے ہیں   جس کی وجہ سے قاری مصنف  کے ساتھ ہمدردی کرنے پر مجبور  ہو جاتا ہے۔یادوں کی برات جوش ملیح آبادی کے ستر سال کے تجربوں اور مشاہدوں کی برات ہے۔ اس برات میں فکر و نشاط کی شہنائیاں بجتی ہیں۔ جنون و حکمت کے زمزمے گونجتے ہیں۔ رامش و رنگ کی محلفیں سجتی ہیں۔ لالہ رُخوں کے لب و عارض کی دل نشیں حکایتیں بیان ہوتی ہیں۔
محمد امین استر آبادی

**محمد امین استر آبادی** ایک شیعہ عالم دین اور مفکر تھے۔ جہنوں نے شیعیت میں اخباریت کو جنم دیا۔ انھوں نے اجتہاد رد کرنے کی کوشش کی اور اصولی علما کے خلاف اپنی زبان اور قلم سے شدید مقابلہ کیا۔ اس نے توضیح المسائل کی بجائے احادیث کی کتابوں پر زور دیا۔ آج بھی پاکستان، ہندوستان، عراق، آذربائیجان، کویت اور کسی دوسرے ملکوں میں اخباری مسلک پایا جاتا ہے۔
زمرہ:1620ء کی دہائی کی وفیات
زمرہ:سترہویں صدی کے مسلم الٰہیات دان
زمرہ:محدثین
زمرہ:گرگان کی شخصیات
زمرہ:سولہویں صدی کی صفوی ایران کی شخصیات
زمرہ:سترہویں صدی کی صفوی ایران کی شخصیات
زمرہ:پندرہویں صدی کی ایرانی شخصیات
زمرہ:سترہویں صدی کی ایرانی شخصیات
زمرہ:ایران کے محدثین
زمرہ:علمائے شیعہ
زمرہ:مسلم الٰہیات دان
زمرہ:فقہائے شیعہ
زمرہ:1461ء کی وفیات
زمرہ:صفوی سلطنت کی شخصیات
زمرہ:علمائے شیعیت
زراعت کا نسوانیانا

**زراعت کا نسوانیانا**  دنیا بھر میں زراعت میں خواتین مختلف سطحوں پر کام کر رہی ہیں۔ یہ کہیں گھیتوں کی ملکیت اور نگرانی کی شکل میں ہے کو کہیں بیجوں کی بوائی، فصل کی کٹائی، ٹریکٹر چلانا اور اسی طرح زرعی پیداوار کی ایک مقام سے دوسرے مقام پر منتقلی پر مبنی ہے۔ دست یاب اعداد و شمار کی رو سے ترقی پزیر ملکوں میں کی زرعی افرادی قوت میں خواتین 43 فی صد ہیں۔ لاطینی امریکا میں تعداد محض 20 فی صد ہے، جب کہ مشرقی ایشیا اور ذیلی صحرائے افریقا یہ 50 فی صد یا کام کرنے والی آبادی کا آدھا حصہ ہیں۔  اس طرح سے نسوانی معاشیات کی رو سے یہ تناسب کسی بھی ملک اور خطے کی آمدنی اور کام کرنے والوں کا ایک معتد بہ حصہ ہے۔

## مختلف ممالک میں حصے داری
* بھارت میں زراعت میں 1990ء کی دہائی تک، کھیتوں میں بیج ڈالنے والوں میں 76 فیصد تعداد عورتوں کی تھی، جب کہ دھان کے پودے کو ایک جگہ سے اکھاڑ کر دوسری جگہ لگانے والوں میں 90 فیصد عورتیں شامل تھیں۔ کھیتوں سے گھروں تک فصلوں کو کاٹ کر لے جانے میں عورتوں کی حصہ داری 82 فیصد تھی، زمین کو جوت کر فصل کے لیے تیار کرنے کے کام میں 32 فیصد اور دودھ کے کاروبار میں 69 فیصد عورتیں شامل تھیں۔ اب ان کے کام کا بوجھ اس سے بھی کہیں زیادہ ہو چکا ہے۔

* پاکستان میں خواتین، خاص کر دیہی علاقوں کی خواتین کے بارے میں عوام اور میڈیا کی سطح پر کیا تاثر پایا جاتا ہے، اس بارے میں پاکستانی میڈیا میں بہتر صنفی نمائندگی کے موضوع پر کام کرنے والے محمد اقبال خان نے ڈوئچے ویلے کو بتایا، ’’ملک کے ایک بڑے حصے، خاص کر پنجاب اور سندھ میں زراعت کے شعبے میں خواتین بہت محنت کرتی ہیں۔ لیکن انھیں نہ تو ان کی محنت کا معقول معاوضہ ملتا ہے اور نہ ان کی خدمات کو کھلے دل سے تسلیم کیا جاتا ہے۔‘‘

## مزید دیکھیے
* زراعت میں خواتین

## حوالہ جات

زمرہ:زراعت
بالوں کی شہوانیت

**بالوں کی شہوانیت**  ایک جنسی عضو پرستی ہے جو کسی ایسے شخص میں ابھر سکتی ہے جو کسی بال کو چھوتا ہے۔ یہ شہوت اور شہوانی جذبات کو ابھار سکتی ہے۔ حالاں کہ یہ کئی بار سر کے بالوں سے خصوصًا کسی عورت کے سر کے بالوں کی وجہ سے ہو سکتی ہے، مگر یہ بغلوں کے بال یا سینے کے بال کے دیکھنے سے بھی ہو سکتی ہے۔ سر کے بال، خصوصًا کسی عورت کے کالے گھنے اور ریشمی بال ممکن ہے کہ صنف مخالف میں جنسی ہیجان کی کیفیت پیدا کرے۔ یہ لوگوں میں چھوٹے اور سر کے کم بال بھی جنسی کشش کا باعث بن سکتے ہیں۔ موئے زہار کی شہوانیت کسی کے موئے زہار کے دکھنے یا ان چھوئے جانے سے ہو سکتی ہے۔ **حجامتی شہوانیت** کسی کے سر کے بال کے کٹنے کے بعد ان کے چھونے سے ہو سکتی ہے۔

## خواتین میں لمبے بال کی اہمیت
عام طور سے لمبے اور گھنے بال خواتین میں جاذبیت کا باعٹ سمجھی جاتی ہیں۔ ایسی خواتین جاذب نظر اور پر کشش سمجھی جاتی ہیں۔ اس وجہ سے یہ لوگ اپنے بالوں کی دیکھ ریکھ پر خصوصی توجہ دیتی ہیں۔ کئی تیل خصوصی عورتوں کے لیے بنائے گئے۔ کئی خصوصی تیل بھی بنے ہیں۔ اس کے ساتھ بالوں کے لیے شیمپو وغیرہ کا بھی خصوصی عام ہے۔ تفریحی دنیا میں کئی رقص و گانوں میں عورتیں کھلے بالوں سے خود کو پیش کرتی ہیں۔ کئی بار رقاصائیں بالوں کو گرا کر کے رقص کرتی ہیں اور اس طرح سے عوام سے اپیل کرتی ہیں۔

## مزید دیکھیے
* جنس پر مبنی کردار

## حوالہ جات

زمرہ:انسانی بال
زمرہ:ویکی ڈیٹا سے مختلف مختصر وضاحت
زمرہ:جنسی عضو پرستی
زمرہ:جنسی کجروی
زمرہ:جنسی اعمال
ترقی پزیر ممالک سے نقل مقام خواتین ملازمین

[تصغیر|[لوانڈل نقل مقام مزدوروں کا عجائب گھر جنوبی افریقا میں اپنی نوعیت کا واحد عجائب خانہ ہے۔ یہ عجائب گھر مختلف وجوہ سے نقل مقام کر کے کام کرنے والے ملازمین کی یاد میں بنایا گیا عجائب خانہ ہے۔]]
**ترقی پزیر ممالک سے نقل مقام خواتین ملازمین**  با اجرت ملازمت ان ممالک میں کرتی ہیں جن وہ شہری نہیں ہوتی ہیں۔ حالاں کہ کئی شادی شدہ خواتین اپنے شوہروں کے ساتھ ہی کسی جگہ پر کام کرنے کو ترجیح دیتی ہیں، تاہم کئی بار معاشی ضرورتوں کی وجہ سے عورتیں الگ ہی کاموں کی جگہ پر رہتی ہیں۔

## مختلف ممالک جہاں ملازمات جاتی ہیں اور ان کے مسائل
دنیا میں خواتین ملازمین کا اہم مرکز خلیجی ممالک ہیں۔ اس میں کئی عرب ممالک میں خواتین آکر کام کرتی ہیں۔ یہ خواتین بھارت، پاکستان، نیپال اور کئی دیگر ممالک سے ہوتی ہیں۔ یہ خواتین تیمار داری، کمپیوٹر پراکرامنگ، دفتری کام، تدریس اور گھریلو کام سے جڑی ہوتی ہیں۔ اس کے علاوہ سے خواتین یورپ اور امریکین، خصوصًا ریاستہائے متحدہ امریکا اور کینیڈا کا رخ کرتی ہیں۔ اس کے علاوہ کئی خواتین تلاش روز گار کی کوشش میں اپنے ہی ملک ایک جگہ سے دوسری جگہ کا رخ کرتی ہیں۔ یہ خواتین گھر سے دور رہنے کے مسائل کا شکار ہوتی ہیں۔ اس کے علاوہ کبھی کبھار وہ جنسی استحصال ، آجر کے درشت رویے اور اجرت اور ملازمت  کے تنازعات کا شکار ہوتی ہیں۔

## مزید دیکھیے
* خواتین کو بااختیار بنانا

## حوالہ جات

زمرہ:انسانی نقل مکانی
زمرہ:حقوق نسواں
زمرہ:قلت
زمرہ:غربت
زمرہ:سماجی مسائل
ارچنا مہنتا

**ارچنا مہنتا**  آسام کی مشہور لوک گلوکارہ تھیں۔ آسامی کی لوک موسیقی کو مقبول بنانے اور محفوظ کرنے میں ارچنا مہنتا اور ان کے شوہر کھگین مہنتا کی بہت بڑی شراکت تھی۔ موسیقی کی جوڑی اکثر بیک وقت متعدد گلو کاروں کے ہٹ گانے گاتی تھی۔

## ذاتی زندگی
ارچنا مہنتا آسامی لوک گلوکار کھگین مہنتا کی اہلیہ اور مشہور گلوکار پاپون کی والدہ تھیں۔

## کام
ارچنا-کھگین جوڑی کے کچھ مشہور گانے (آسامی میں) اس طرح ہیں: 
* بھور ڈوپوریہ
* ایک پھول پہ حلیچہ جلیچہ
* بھل لاگی جئے او
* چیٹو ماٹیل
* جنتی الولی توراتی اولابو

## انتقال
ارچنا مہنتا کا 27 اگست 2020 کو انتقال ہو گیا۔ وہ ذیابیطس ، ہائی بلڈ پریشر اور پارکنسن کی بیماری میں مبتلا تھیں۔

## مزید دیکھیے
* آسامی زبان

## حوالہ جات

زمرہ:1949ء کی پیدائشیں
زمرہ:2020ء کی وفیات
زمرہ:آسام کے گلوکار
زمرہ:بیسویں صدی کی بھارتی خواتین
زمرہ:بیسویں صدی کے ہندوستانی گلوکار
زمرہ:بھارتی لوک گلوکارائیں
زمرہ:بیسویں صدی کی بھارتی شخصیات
ثریا ملتانیکر

**ثریا ملتانی** (1940 میں ملتان کی پیدایش )  ایک پاکستانی گلوکارہ ہیں جو زیادہ تر اپنے لوک گانوں کے لیے مشہور ہیں۔ ان کے ذخیرے میں کلاسیکی، نیم کلاسیکی، غزل، لوک گیت  اور فلمی گیت شامل ہیں۔

## ابتدائی زندگی اور کنبہ
وہ بچپن سے گائیکی میں نام پیدا کرنا چاہتی تھیں۔ ان کے خاندان میں کوئی فن موسیقی سے وابستہ نہیں تھا، اس لیے کوئی اس سلسلے میں ان کی راہنمائی بھی نہ کر سکا۔ انھوں نے لڑکپن سے خود ہی فلمی گانے سن کر ان کی دھنیں اور شاعری کی مشق شروع کر دی۔ بعد ازاں وہ کلاسیکی موسیقی کے دلی گھرانے کے غلامی نبی خان کی باقاعدہ شاگرد بن گئیں، غلام نبی خان سارنگی کے استاد تھے۔

ثر یا ملتانیکر کے 7 بچے ہیں،

#### اولاد (بڑی عمر سے کم عمر ترتیب وار):

# محمد علی، جو برطانیہ میں مقیم آرتھوپیڈک ڈاکٹر ہے۔
# رقیہ سجاد
# رمضان علی
# شائستہ،
# رابعہ، عالیہ اور
# راحت بانو  ۔ ان کی سب سے چھوٹی بیٹی راحت ملتانیکر بھی اپنی والدہ کی طرح ایک لوک گلوکارہ ہیں۔ 

## ایوارڈ

* 1959: گولڈن ایوارڈ
* 1960: چٹا گانگ ایوارڈ
* 1964: نگار ایوارڈ
* 1975–1980: گل فرید ایوارڈ
* 1982: جشن فرید ایوارڈ
* 1981–1982: شاعرِ مشرق ایوارڈ
* 1986: پرائڈ آف پرفارمنس ایوارڈ 
* 2000: شہباز ایوارڈ
* 2002: غلام فرید ایوارڈ
* 2008 صدر پاکستان کی طرف سے ستارہ امتیاز ایوارڈ

## حوالہ جات

زمرہ:بیسویں صدی کی پاکستانی گلوکارائیں
زمرہ:خواتین غزل گائیک
زمرہ:بقید حیات شخصیات
زمرہ:ستارۂ امتیاز وصول کنندگان
زمرہ:تمغائے حسن کارکردگی وصول کنندگان
زمرہ:پاکستانی ریڈیو شخصیات
زمرہ:نگار اعزاز جیتنے والی شخصیات
زمرہ:بیسویں صدی کے گلوکار
زمرہ:پنجابی گلوکار
زمرہ:پاکستانی غزل گائیک
زمرہ:پاکستانی فلمی گلوکار
زمرہ:پاکستانی لوک گلوکار
زمرہ:پنجابی شخصیات
زمرہ:ملتان کی شخصیات
زمرہ:1940ء کی پیدائشیں
زمرہ:پاکستانی کلاسکی گلوکار
زمرہ:لاہور کے گلوکار
زمرہ:اکیسویں صدی کی پاکستانی گلوکارائیں
زمرہ:پاکستانی فلمی اداکارائیں
زمرہ:پنجابی خواتین
زمرہ:پنجابی زبان کے گلوکار
زمرہ:ویکی ڈیٹا سے مختلف مختصر وضاحت
زمرہ:صوبہ پنجاب (برطانوی ہند) کی شخصیات
نسوانی معاشیات

**نسوانی معاشیات**  معاشیات اور مختلف معیشتوں کا تنقیدی جائزہ ہے۔ اس کا مرکز جنسوں کی واقفیت اور ایک شمولیتی معاشی اور پالیسی جائزہ۔ نسوانی معاشی تحقیق کاروں میں ماہرین تعلیم، فعالیت پسند، پالیسی نظریہ ساز اور عملی دنیا سے جڑی شخصیات شامل ہیں۔ نسوانی تحقیق کار کئی موضوعات کا بھی مطالعہ کرتے ہیں جنھیں دوسرے شعبوں کے لوگ نظر انداز کرتے ہیں۔ اس میں دیکھ ریکھ کا کام، قریبی ساتھی کا تشدد یا وہ معاشی نظریات جنھیں جنسی نقطہ نظر کو جوڑتے ہوئے نئی جہت دی جا سکتی ہے۔ ان میں بااجرت بے اجرت شعبوں کا مطالعہ شامل ہیں۔ 

## مطالعے کی اہمیت
جنسی تجزیے اور اعداد و شمار کی روشنی میں کئی زیر غور پروگراموں کے لیے معلومات فراہم کی جا سکتی ہیں۔ صنف کی بنیاد پر مبنی یہ نظریہ خواتین اور لڑکیوں پر غیر ارادی منفی اثرات کا جائزہ لینے اور درستی کرنے میں مدد فراہم کر سکتا ہے۔

## عرب ممالک میں اہمیت کا احساس
عرب ممالک کے سربراہان کا ماننا ہے کہ مردوں کے ساتھ ساتھ خواتین کو روزگار کے برابر کے مواقع فراہم کرنا معیثت کے لیے انتہائی اہم ہے۔
متحدہ عرب امارات کے شہر ابو ظہبی میں 2019ء میں ہونے والی سالٹ کانفرنس میں ماہرین نے اس بات پر اتفاق کیا ہے کہ جن ممالک میں خواتین کو روزگار کے برابر مواقع فراہم کیے گئے ہیں، ان کی معیشت قدرے بہتر ہوئی ہے۔ ایک اندازے کے مطابق اگر خلیج تعاون کونسل (جی سی سی) کے ہر ملک کی افرادی قوت میں خواتین کی تعداد بڑھا دی جائے تو اس سے 2025ء تک جی سی سی کی مشترکہ معیشت میں سات فیصد یا ایک سو 80 ارب ڈالر کا اضافہ ہو سکتا ہے۔

## مزید دیکھیے
* کاروباری پہل کار خواتین

## حوالہ جات

زمرہ:تاریخ اقتصادی فکر، اسلوبیات اور غیر راسخ رسائی
زمرہ:نسائیت اور تعلیم
زمرہ:ویکی ڈیٹا سے مختلف مختصر وضاحت
لیڈی حیدری کلب

**لیڈی حیدری کلب**  سابق نوابی ریاست حیدر آباد میں خواتین کے لیے مخصوص رؤسا کا کلب تھا۔ یہ بشیر باغ علاقے میں موجودہ طور پر گاندھی میڈیکل کالج کی عمارت میں واقع تھا۔ 

## تاریخ
اس کلب کی بنیاد 1929ء میں لیڈی آمنہ حیدری نے رکھی تاکہ خواتین ٹینس کھیل سکیں اور میل جول بڑھائیں۔لیڈی آمنہ حیدری سر نواب اکبر حیدری کی زوجہ تھیں جو نظام کے ایگزیکیٹیو کونسل کے صدر 1938-42 کے دور رہے تھے۔ اس کلب کا استعمال ہندوستان اور برطانوی، دونوں خواتین اور حیدرآباد لیڈیز ایسوسی ایشن نے کیا، جسے 1901ء میں قائم کیا گیا۔ 1952ء میں جب اس کلب میں سماجی کارکنوں کی کانفرنس ہوئی تھی، تب مقررین میں ایلینور روزویلٹ بھی ایک تھیں۔ یہ کلب بعد کے دور میں ایک شادی خانے یا تقریب گاہ کی شکل اختیار کر گیا تھا۔ یہاں پر کئی شادیاں اور دیگر تقاریب انجام پائی گئی ہیں۔ اس عرصے تک یہ خواتین شہر کا ایک اجتماعی مرکز بھی بنا رہا۔ تاہم بعد میں اس عمارت کو گاندھی میڈیکل کالج کے لیے حاصل کر لیا گیا۔ اس کے بعد اس کی سابقہ تاریخ سے کٹ کر یہ ایک تعلیم گاہ کا حصہ بن کر رہ گیا۔

اس کلب کی بانی لیڈی حیدری  محبوبیہ گرلز اسکول کے نام سے ایک لڑکیوں کا اسکول بھی شروع کیا تھا۔

## مزید دیکھیے
*  حیدرآباد، دکن

## حوالہ جات

زمرہ:1929ء میں قائم ہونے تنظیمیں
زمرہ:بھارت میں 1929ء کی تاسیسات
زمرہ:حیدرآبادی ثقافت (بھارت)
زمرہ:ریاست حیدرآباد
زمرہ:ریاست حیدرآباد کی خواتین
زمرہ:ریاست حیدرآباد کی شخصیات
زمرہ:بھارت میں قائم خواتین کی تنظیمیں
گولڈن تھریشولڈ

**گولڈن تھریشولڈ**  مشہور بھارتی شاعرہ، سیاسی رہنما اور تحریک آزادی کی رہنما سروجنی نائیڈو کے اولین مجموعہ کلام کے نام پر رکھا گیا عمارت کا نام ہے۔ یہ یونیورسٹی آف حیدرآباد کا ماورائے کیمپس احاطہ ہے۔  یہ عمارت سروجنی  نائیڈو کا آبائی گھر بھی رہی ہے۔ یہاں ان کے والد اگھور ناتھ چٹوپاتھیائے رہا کرتے تھے، جو حیدر آباد کالج کے اولین پرنسپل تھے۔ یہ کالج اب نظام کالج کے نام سے جانا جاتا ہے۔ 

## یاد گار

گولڈن تھریشولڈ سروجنی  نائیڈو کے پہلے مجموعہ کلام کے نام سے موسوم ہے۔ یہ مجموعہ کلام 1905ء میں شائع ہوا تھا۔ موجودہ طور پر یونیورسٹی آف حیدرآباد سے ملحقہ اسکول آف آرٹس اینڈ کمیونکیشن اس عمارت میں واقع ہے۔  

## اہمیت
یہ عمارت کئی مصلحانہ خیالات کا گہوارہ رہی ہے، جن میں شادی بیاہ، تعلیم، خواتین کو بااختیار بنانا، ادب اور قومیت شامل ہیں۔

## اضافی ہال
اس عمارت میں  راج کماری اندرا دیوی ہال کے نام سے موسوم ایک ہال کا افتتاح کیا گیا۔

## مزید دیکھیے
*

## حوالہ جات

زمرہ:تلنگانہ کے سیاحتی مقامات
زمرہ:حیدرآباد، بھارت میں عجائب گھر
سارہ میری ٹیلر

سارہ میری ٹیلر کی پیدائش اگست 1916 میں ہوئی۔ وہ ایک معروف لحاف بنانے والی یا کوئلٹ میکر ہیں۔ ان کا تعلق مسیسیپی سے ہے۔ وہ ایک افریقی امریکی ہیں۔ جن کی وفات 2000 میں ہوئی۔
### ذاتی زندگی
سارہ میری ٹیلر 12 اگست ، 1916 کو اینڈنگ ، مسیسیپی میں پیدا ہوئیں۔ وہ چھوٹی عمر میں ہی اپنی والدہ پیری پوسی سے لحاف لینا سیکھ گئیں تھیں۔ابتدا میں وہ نوکرانی اور باورچی کی حیثیت سے کام کیا کرتی تھیں۔انھوں نے 1968 میں گھریلو ملازمہ کی ملازمت سے سبکدوشی کے بعد ہی اپنے مخصوص انداز اور رنگین احساس کو فروغ دیا۔اپنی زندگی کے آخر میں ، ٹیلر اپنی خرابی صحت کے سبب سخت محنت سے ریٹائر ہونے پر مجبور ہوئیں۔ اس کے بعد انھوں نے لحاف سازی کو ہی اپنی آمدنی کا ذریعہ بنایا۔ 1970 کی دہائی کے آخر میں ان کی خالہ پیکولیا وارنر کے لحاف نے یونیورسٹی آف مسیسیپی کے پروفیسروں میں شہرت حاصل کی جس کے بعد، ٹیلر کو ان کے کام پر بہت توجہ ملی۔ٹیلر اور ان کی والدہ دونوں نے لحاف اور تکیے کے ڈیزائن بنائے جس میں سرخ ووڈن گڑیا جیسی شخصیات کا استعمال ہوا۔ آرٹ مورخ ماؤڈ ساؤتھ ویل واہلمن کے مطابق ، ٹیلر نے "متعدد لحاف بنائے ہیں جو ہاتھ کی شبیہہ کی علامتی مفہوم اور جمالیاتی خوبیوں کو بیان کرتے ہیں۔" واہلمین لکھتے ہیں کہ ٹیلر کا کام کراس پنڈلی کانگو کے ایک عالم دین ، ​​کانگو کاسموگگرام کے تسلسل کی نمائندگی کرسکتا ہے۔ ٹیلر کے لحاف بھی متضاد اور تصادم کے رنگین امتزاج پرمشتمل ہیں۔ٹیلر نے پانچ بار شادی کی اور اں کا ایک بچہ ، ولی بھی تھا ۔ وہ 10 جولائی 2000 کو انتقال کر گئیں۔
### نمائش
ٹیلر کے بنائے گئے لحافوں کو نیپرویل ، الینوائے سانٹا فے ، نیو میکسیکو  اور فلاڈیلفیا ، پنسلوانیہ  میں بھی دکھایا گیا ہے۔ مارلن نیلسن نے ان کے اعزاز میں نظم "دی سنچری بٹیر" بھی لکھی۔

## حوالہ جات

زمرہ:1916ء کی پیدائشیں
زمرہ:2000ء کی وفیات
زمرہ:بیسویں صدی کے فن کار
زمرہ:مسیسپی کے فنکار
زمرہ:یازو کاؤنٹی، مسیسپی کی شخصیات
زمرہ:بیسویں صدی کی امریکی خواتین فنکار
زمرہ:بیسویں صدی کے امریکی فنکار
بسنتی بشٹ

**بسنتی بشٹ** (پیدائش ، 1953) اتراکھنڈ کی ایک مشہور لوک گلوکارہ ہیں ، جو اتراکھنڈ کے جاگر لوک طرز کی پہلی خاتون گلوکارہ ہونے کی وجہ سے مشہور ہیں۔ جاگر گانا دیوتاؤں کو پکارنے کا ایک طریقہ ہے ، جو روایتی طور پر مرد ہی کرتے ہیں لیکن ، بسنتی بشٹ نے اس مشق کو توڑا اور آج ایک مشہور آواز ہے۔ گانے کی اس روایتی شکل کو محفوظ رکھنے کی کوشش کے لیے بھی ان کی کاوشیں قابل داد ہیں۔ بسنتی بشٹ کو 2017 میں پدما شری ایوارڈ سے نوازا گیا تھا  ۔

بسنتی بشٹ 1953 میں اتراکھنڈ کے چمولی ضلع میں واقع لیوانی گاؤں میں پیدا ہوئی تھیں۔ اس نے 15 سال کی عمر میں ایک توپ خانے میں کام کرنے والے فوجی سے شادی کی اور اپنی زندگی کا بڑا حصہ گھریلو خاتون کی حیثیت سے گزارا۔ وہ بچپن سے ہی گاتی رہی ہیں اگرچہ ان کی پیشہ ورانہ گلوکاری کا آغاز بہت بعد میں ہوا ۔ اابتدائی زندگی انھوں نے پنجاب کے شہر جالندھر میں موسیقی سیکھنے میں گزاری۔ وہ کہتی ہیں کہ وہ اپنی والدہ کے جاگر گانے سن سن کر بڑی ہوئی ہیں۔

وہ پانچویں کلاس تک مقامی گاؤں کے اسکول میں تعلیم حاصل کرتی رہیں جو ان کے گاؤں سے ایک میل دور تھا لیکن وہ اس سے زیادہ نہ بڑھ سکی کیونکہ اس سے آگے اسکول اس کے گھر سے دور تھا اور پیدل اکیلے جنگل سے گذر تک وہاں جانا ممکن نہ تھا۔

## میوزیکل کیریئر
اس کے پیشہ ورانہ کیریئر کی شروعات 40 کی دہائی میں ہوئی جب وہ اس وقت تک اپنے کنبے کے ساتھ مصروف تھیں۔ اپنے شوہر کے ساتھ جالندھر منتقل ہونے کے بعد ، بسنتی بشت جالندھر کے پراچین کالا سنٹر میں موسیقی سیکھنے کے خواہش مند تھیں ، لیکن وہ بالغ ہونے کی وجہ سے شرم محسوس کرتی تھیں اور دیگر طالب علم چھوٹے بچے تھے۔ اس نے پیشہ ورانہ موسیقی کی تربیت کی طرف اپنا پہلا قدم اٹھایا ، جب اس کی بیٹی کی ٹیچر نے اسے ہارمونیم بجانے کا طریقہ سکھانا شروع کیا۔ اس کے بعد انھوں نے بھجن ، فلمی گانوں ، وغیرہ پر خصوصی توجہ کے ساتھ عوامی سطح پر گانا شروع کیا۔ ان کے شوہر کے سبکدوشی ہونے کے بعد ، بسنتی بشت دہرادون میں آباد ہوگئیں اور 1996 میں نجیب آباد میں آل انڈیا ریڈیو اسٹیشن میں شامل ہوگئیں۔

ایک وقفے کے ساتھ ، اس نے محسوس کیا کہ وہ موسیقی جو اسے ورثے میں ملی ہے اور اس نے اپنی بچپن میں اپنی والدہ اور دیہاتی بزرگوں سے عمومی طور پر جذب کیا تھا؛ خداؤں کی تعریف میں گاؤں کے لوگوں سے سنا "جاگر" گانا تمام رات گانا۔ اتراکھنڈ کی وادیوں کی قدیم لوک روایات کو گایا نہیں جاتا تھا اور بسنتی بشٹ نے پرانے کھوئے ہوئے گانوں کو تلاش کرکے قدیم دھنوں میں ان کی حقیقت کو برقرار رکھتے دنیا کے سامنے پیش کیا۔

ان کے شوہر ہندوستانی فوج سے نائیک کی حیثیت سے ریٹائر ہوئے۔ ان کا بیٹا ہندوستانی فضائیہ میں ونگ کمانڈر ہے اور ان کی کپتان ریٹائر بیٹی کی شادی بھارتی فوج میں کرنل سے ہوئی ہے۔

## ایوارڈ

* حکومت مدھیہ پردیش کی طرف سے راشٹریہ ماتوشری اہلیہ دیوی سمان (2017)
* پدم شری (2017)
* اتراکھنڈ حکومت کی طرف سے تیلو راؤتیلی ناری شکتی سمان
* خواتین اور بچوں کی بہبود کی حکومتی وزارت کی طرف سے "فرسٹ لیڈیز" کا 2018 ایوارڈ

## حوالہ جات


home_townBasanti Bisht
home_townBasanti Bisht
زمرہ:مقالات مع رابطہ
زمرہ:فنون میں پدم شری وصول کنندگان
زمرہ:اتراکھنڈ کی ثقافت
زمرہ:اتراکھنڈ کی شخصیات
زمرہ:بھارتی لوک گلوکارائیں
زمرہ:بھارتی لوک گلوکار
زمرہ:اتراکھنڈ کے گلوکار
زمرہ:بقید حیات شخصیات
زمرہ:1953ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل